open-index/open-wikipedia-markdown huggingface dataset:
کاک ٹیل

تصغیر|ووڈکا مارٹینی کی تصویر جس کا تذکرہ اس مضمون میں ہے۔
**کاک ٹیل**  ایک آمیزشی خمار زدہ مشروب ہے، جو یا تو مختلف شرابوں کے ملنے سے تیار ہوتی ہے یا پھر ایک یا اس سے زیادہ شراب کو دیگر اجزائے مرکب سے ملا کر تیار کی جاتی ہے، جیسے کہ پھلوں کا رس، کسی مزے کی حامل شربت یا کریم۔ مختلف قسم کے کاک ٹیل موجود ہیں، جو اضافی اجزا کی تعداد کے حساب سے مختلف ہیں۔ کاک ٹیل کے ارتقائی پہلو پر کافی بحث کی جا چکی ہے۔

کاکٹیل بناتے وقت لوگ اپنے منہ کے مزے کے حساب سے مختلف نئے پیگ بنا سکتے ہیں۔ تاہم اس کوشش میں غلطیوں سے بچنے کے لیے سب سے اچھا طریقہ ہے کہ پہلے لوگ مروجہ کاکٹیل کے بارے میں جانیں اور اس سے ملتا جلتا لبھاؤنا آمیزہ تیار کریں۔ سب سے عام آمیزہ مارٹینی ہے۔

اجزائے مرکبی: جن (Gin)، ڈرائی ورموتھ (Dry Vermouth), زیتون (Olive)/ لیمو کا چھلکا

گلاس: مارٹینی گلاس

1.5 آؤنس (45 ملی) جن اور 0.75 آؤنس (22 ملی) ڈرائی ورموتھ کو اچھی طرح سے ملاکر مارٹینی گلاس میں زیتون یا لیمو کے چھلکے کے ساتھ پیش کیا جانا چاہیے۔ اس کی جگہ پر اس میں ووڈکا بھی ملا سکتے ہیں، اس صورت حال میں اسے *ووڈ کا مارٹینی* کہتے ہیں۔

اس طریقہ کار کے علاوہ کئی اور قسم کے کاک ٹیل مشہور ہیں۔ اس میں موجیٹو (Mojito) کاک ٹیل، پینا کولاڈا (Pina Colada)، مارگاریٹا (Margarita)، خوں خوار میری یا بلڈی میری (Bloody Mary) شامل ہیں۔ مختلف ممالک میں شراب جہاں کثرت سے استعمال ہوتی ہے، وہاں پر بھی کئی قسم کے روایتی کاک ٹیل موجود ہیں۔ ان کے علاوہ کئی نئے تجربے ہر روز کیے جاتے ہیں۔ لوگ اپنی پسند اور ذوق کے حساب سے کاک ٹیل کے اجزا اور ترکیبوں میں تبدیلیاں کرتے رہتے ہیں۔

کاک ٹیل کا غیر خمار گزیدہ بدل ماک ٹیل ہے۔ اس کے بنانے میں شراب کا استعمال نہیں ہوتا۔ اس کی بجائے اس میں پھلوں کے رس اور مختلف قسم کی شربتیں ہوتی ہیں، جن کی آمیزش سے اس کی تیاری ہوتی ہے۔

## نگار خانہ

1 Cocktail Bonne mine.jpg
14-04-20 Cocktails 02.jpg
14-04-20 Cocktails.jpg
15-09-26-RalfR-WLC-0312.jpg
15-09-26-RalfR-WLC-0317.jpg
16-09-17-WikiLovesCocktails-Diverses-Img0187.jpg
16-09-17-WikiLovesCocktails-Drink-Img0306 1.jpg
16-09-17-WikiLovesCocktails-Drink-Img0340 1.jpg
17th Parallel cocktail.jpg
2014 Falckenthal Falckonetta.jpg
3 Freunde Cocktail 1.JPG
3 Freunde Cocktail 2.JPG
3 Freunde Cocktail 3.JPG
3 Freunde Cocktail 4.JPG
5th View, St Jamess, London (3315235153).jpg
A man making cocktail.jpg
Above sea level (5085141556).jpg
Absinthe Frappé.jpg
Adios Motherfucker Cocktail.jpg
Adonis Cocktail.JPG
Adonis.png
Agua de Valencia's glass.png
Air Mail Cocktail.png
All Star Lanes, Spitalfields, London (3315237331).jpg
Amarula Springbokkie shooter.jpg
Amarula Springbokkie.jpg


## مزید دیکھیے
* شراب
* ماک ٹیل
* کاک ٹیل بند

## حوالہ جات


زمرہ:ویکی ڈیٹا سے مطابقت رکھنے والی مختصر تفصیل
خضر خان افغان

**خضر خان افغان [[بہلول]]پوری** شیخ احمد سرہندی المعروف مجدد الف ثانی کے خلیفہ خاص تھے۔

## ولادت
خضر خان افغان کی ولادت سرہند شریف کے مضافات میں قصبہ بہلول میں ہوئی۔

## صحبت مشائخ کا ذوق
خضر خان شروع میں مجدد الف ثانی کے والد گرامی عبد الاحد سرہندی کی صحبت میں رہے۔ پھر ولولہ شوق اور غلبہ عشق نے آ لیا اور تحریر وتفرید کی حالت میں سیاحت میں مشغول ہو گئے۔ آپ کئی مشائخ و فقراء کی زیارت و خدمت ومحبت کا شرف حاصل کیا۔ حجاز مقدس ، دیارعرب اور بیت المقدس کے سفر و زیارت کا موقع بھی نصیب ہوا۔ ہر مقام پر حکایات شیریں اور معاملات رنگین پیش آئے مگر کسی جگہ بھی دل کو قرار نہ آیا۔
مجدد الف ثانی کی خدمت میں پہنچے تو دل کو تسکین و قرار حاصل ہو گیا۔ پھر آپ کی صحبت کو لازم پکڑا۔ تلقین ذکر کی سعادت پائی اور پھر واردات و مقامات عالیہ نصیب ہو گئے۔

## شفقت مرشد کامل
مجدد الف ثانی خضر خان پر بڑے شفیق و مہربان تھے۔ آپ سے اکثر خوش طبعی فرماتے اور مذاق میں آپ کو *خضرا* کہہ کر پکارتے تھے۔ آپ بھی مجدد الف ثانی کے دیدار کے عاشق و متوالے تھے اور اپنے پیر و مرشد کے لطف و کرم پر اپنی جان چھڑکتے تھے۔ آپ کے نام حضرت مجد د منانے کا ایک مکتوب دفتر اول صفحہ 137 پر موجود ہے۔

## خوش الحانی
خضر خان بڑے خوش الحان تھے۔ بڑی خوش الحانی اور بلند آواز سے اذان دیتے تھے۔ آپ کی اذان دل پر بڑا اثر کرتی تھی۔ جب تک حضرت مجدد کی خدمت میں رہے، کسی اور نے اذان نہیں دی۔ جمعہ کی رات حضرت مجدد ان کی مسجد کے حجرے میں بڑی خوش الحانی سے نبی کریم پر درودشریف پڑھا کرتے تھے۔ اسی طرح اور راتوں میں سحری کے وقت خوش الحانی سے نعت پڑھتے اور گریہ زاری میں مشغول رہتے تھے۔

## عبادت و خدمت گزاری
خضر خان کو عبادت و ریاضت سے خصوصی شغف تھا۔ رمضان المبارک کے اعتکاف میں ذکر
و تلاوت میں مشغول رہتے۔ فرائض کے علاوہ نوافل اور اذکار و مراقبہ کا اہتمام فرماتے۔
صاحب استغراق اور جوش و ولولہ تھے۔ درد مندی، سوز و گداز اور یاران طریقت و مخلصین کی خدمت گزاری آپ کا شیوہ تھا۔ ایک لمحہ بھی یاد خدا سے غافل نہیں رہتے تھے۔ رات اللہ
کے حضور عجز و انکسار، صفا و حضور اور گریہ زاری میں بسر فرماتے تھے۔

## خلافت
خضر خان مجدد الف ثانی کے مخلص مرید اور خلیفہ مجاز تھے۔ بہلول پور اور جواڑہ وغیرہ میں بہت زیادہ افغانوں نے آپ ہی کی صحبت کے طفیل
ہدایت پائی۔ ان حضرات ہی میں سے ایک حضرت آدم بنوری تھے، جنھوں نے اول آپ سے طریقہ نقشبندیہ سیکھا اور کسب کمالات کیا، پھر مجدد الف ثانی کی خدمت میں حاضر ہوئے۔
آپ سے بہت زیادہ لوگوں نے فیض پایا اور بہت سے طالبین مراتب کمال تک پہنچے۔

## مرشد کامل سے عقیدت
خضر خان افغان کو مجدد الف ثانی سے بے پناہ محبت و عقیدت تھی۔ آپ بجواڑہ میں تھے کہ مرشد کامل مجدد الف ثانی کے وصال کی خبر سنی۔ سنتے ہی بے ہوش ہو گئے۔ ہوش آیا تو گرتے پڑتے ، روتے دھوتے اور آہ و فریاد کرتے ہوئے سرہند شریف پہنچے۔ خود کوحضرات صاحبزادگان کے قدموں میں ڈال دیا۔ فرط محبت سے بے طاقت اور افراط عشق سے بے تاب ہو گئے ۔ اذان کا وقت آیا تو اذان دی۔ حاضرین اور اہل محلہ کو مجدد الف ثانی کا زمانہ یاد آ گیا اور ماحول سوگوار ہو گیا۔

## وصال
خضر خان افغان بہلولپوری کا وصال مجدد الف ثانی کے وصال کے ایک سال بعد 1035ھ بمطابق 1625ء میں ہوا۔ آپ کی تدفین اپنے وطن مالوف بہلول (ہندوستان) میں کی گئی۔ آپ کا مزار بہلول میں ہے۔ 

## حوالہ جات
عبد الاحد لاہوری

**عبد الاحد لاہوری** خواجہ محمد باقی باللہ کے مرید تھے۔ آپ کو خلافت شیخ احمد سرہندی المعروف مجدد الف ثانی سے ملی تھی۔

## ارادت
عبد الاحد لاہوری خواجہ محمد باقی باللہ کے مرید تھے۔ خواجہ نے جس جماعت کو تعلیم و تربیت کے لیے شیخ احمد سرہندی المعروف مجدد الف ثانی کی خدمت میں بھیجا تھا، اس میں آپ بھی شامل تھے۔ مجدد الف ثانی کی صحبت و ارادت میں سلسلہ عالیہ نقشبندیہ کے مقامات طے کیے اور اجازت و خلافت کا شرف پایا۔

## ذوق عبادت
عبد الاحد لاہوری مراقہ عبادت کا بہت زیادہ ذوق و شوق رکھتے تھے۔ ایک روز عبادت کے خصوصی ذوق کی حالت جو آپ نے پائی تھی، اس کے تحت خواجہ محمد ہاشم سے پوچھا کہ بہشت میں نماز ہے؟ انھوں نے کہا نہیں ۔ کیونکہ وہ عمل کی جزا کی جگہ ہے نہ کہ عمل کرنے کی جگہ۔
اس پر آپ نے سرد آہ بھری اور رونے لگے اور کہا: آه! نماز اور اس بے نیاز ذات کی بندگی کے بغیر کسی طرح زندہ رہیں گے
ایک دفعہ آپ نے مجدد الف ثانی کی خدمت میں عریضہ تحریر کیا تو یوں لکھا :
* کبھی کبھی نماز میں سجدہ کے وقت ایک ایسی حالت رونما ہوتی ہے کہ سجدہ سے سر اٹھانا ہرگزاچھا نہیں لگتا۔

## خواجہ نقشبند کی شفقت
عبد الاحد لاہوری ایک مرتبہ تجارت کی غرض سے بخارا تشریف لے گئے۔ وہاں کی مسجد مغاک جو اس شہر کے متبرک مقامات میں سے ایک ہے، میں نماز پڑھنے کے لیے جاتے تھے۔ نماز عشاء کی ادائیگی کے بعد آپ نوافل میں مشغول ہو جاتے تھے۔ ایک رات مسجد کے خادم نے آپ سے کہا: میں مسجد کا دروازہ بند کرتا ہوں۔ آپ اپنے گھر جا کر نوافل ادا کریں۔ اس نے یہ الفاظ غصے میں کہے۔ اسی رات خادم نے خواب میں حضرت خواجہ بہاء الدین نقشبند کو دیکھا، جنھوں نے اس سے فرمایا: وہ ہندوستانی درویش سوداگر ہمارے دوستوں میں سے ہے، اس کا لحاظ کرو اور جا کر معذرت کرو۔ اس کے بعد اس خادم نے آپ کے پاس آ کر بہت زیادہ معذرت کی اور معافی مانگی۔

## مجدد کا ارشاد
خواجہ عبد الاحد لاہوری فرماتے تھے کہ جن دنوں مجدد الف ثانی لاہور تشریف لائے ہوئے
تھے۔ وہاں ایک سبزی فروش بوڑھا حضرت کی زیارت کے لیے حاضر ہوا۔ حضرت نے اس کا
بہت احترام کیا۔ اس پر حاضرین کو حیرانی ہوئی۔ تنہائی میں مجدد الف ثانی سے اس کا راز دریافت کیا گیا تو حضرت نے فرمایا کہ وہ ابدال میں سے ہیں۔ 

## حوالہ جات
محمد صالح بدخشی

**محمد صالح بدخشی** شیخ احمد سرہندی المعروف مجدد الف ثانی کے خلیفہ خاص تھے۔

## تعارف
محمد صالح بدخشی مجدد الف ثانی کے قدیم احباب میں سے تھے۔ انکسار، عاجزی، مسکینی اور خاموشی کے حامل تھے۔

## حق کی تلاش
محمد صالح کو جب طلب حق کا جذبہ پیدا ہوا تو قریب کے مشائخ وقت کی خدمت میں حاضری دی اور ان کی خدمت و صحبت سے مستفید ہوئے لیکن کسی سے بھی کوئی کشش(جذب) ہاتھ نہ لگی۔

## بیعت
محمد صالح کو ایک بار آگرہ (ہندوستان) کی جامع مسجد میں مجدد الف ثانی کی زیارت نصیب ہوئی۔ حضرت کا چہرہ دیکھتے ہی فورا آپ کے دل میں ایک ایسا جذ بہ و کشش پیدا ہوئی کہ آپ نے حضرت کی قدم بوی کا شرف حاصل کیا اور پھر آپ کی رہائش گاہ پر پہنچ کر تعلیم ذکر کی التماس کی۔ اس درخواست کو مجدد الف ثانی نے قبول فرما لیا۔ آپ نے مجدد الف ثانی کے دست حق پرست پر بیعت کا شرف حاصل کیا۔

## فتح و کشائش
محمد صالح مدتوں مجدد الف ثانی کی خدمت و صحبت میں رہے لیکن کم استعدادی کی وجہ سے حضرت کے دوسرے خدام کی طرح آپ کو فتح و کشائش ہاتھ نہ لگی۔ آپ اس صورت حال پر حیران و گریاں رہتے تھے۔ یہاں تک کہ رمضان المبارک کا مہینہ آیا اور مجدد الف ثانی اعتکاف بیٹھے۔ اس دوران دست دھلانے والی تھالی اور پانی والا لوٹا پیش کرنے کی خدمت آپ کے ذمے تھی۔ ایک رات جب مجدد الف ثانی دست مبارک دھو چکے تو آپ مجدد الف ثانی کے دست مبارک سے تھالی میں گرنے والا پانی ایک کونے میں لے گئے اور سارا پی لیا۔ اس کے پینے سے فورا آپ کے کام و حال میں فتح و کشائش پیدا ہوئی اور مجدد الف ثانی کے روحانی فیوضات سے مالا مال ہو گئے۔

## مقام و مرتبہ
مجدد الف ثانی اکثر و بیشتر محمد صالح کی تعریف فرماتے تھے۔ ایک بار ارشاد فرمایا:
مولانا صالح نے سیر صفات اور مالیات صفاتیہ سے کامل حصہ پا لیا ہے۔
آپ کے نام مجدد الف ثانی کے دس مکتوبات گرامی جلد اول میں موجود ہیں۔

## وصال
مولانا محمد صالح بدخشی کا وصال 1038ھ بمطابق 1628ء میں ہوا۔

## تصنيف
محمد صالح نے مجدد الف ثانی کے دن رات کے وظائف (معمولات) کو ایک رسالہ کی شکل میں جمع کیا۔ اس کا مخطوطہ کتب خانہ مولانا حافظ محمد ہاشم جان مجددی ٹنڈواللہ داد سائیں ضلع حیدرآباد میں محفوظ ہے۔ اس کا اردو ترجمہ بعنوان : **حضرت مجدد الف ثانی قدس سرہ کے معمولات** حضرت مولانا سید زوار حسین شاہ نے فرمایا، جو ان کی تصنیف لطیف حضرت مجدد الف ثانی میں شامل ہے۔ 

## حوالہ جات

زمرہ:نقشبندی صوفیاء

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
یار محمد قدیم

**یار محمد قدیم بدخشی** شیخ احمد سرہندی المعروف مجدد الف ثانی کا خلیفہ خاص تھا۔

## بیعت و ارادت
یار محمد قدیم بدخشی مجدد الف ثانی کے قدیم مریدوں میں تھے اور تعلیم طریقت کی اجازت سے مشرف و ممتاز تھے۔

## لقب
یار محمد بدخشی *قدیم* کے لقب سے اس لیے یاد کیے جاتے تھے کہ آپ کے بعد آپ کے علاقے سے ایک اور صاحب مجدد الف ثانی کے حلقہ ارادت میں آئے۔ اس کا نام بھی "یار محمد" تھا۔ لہذا وه یارمحمد جدید اور آپ قدیم کہلائے اور اسی سے مشہور ہوئے۔

## وجاہت
یار محمد بدخشی بڑے حسین تھے۔ ایک روز آپ نے محمد ہاشم کشمی سے فرمایا: میں اپنی پیشانی کے حسن اور داڑھی کے بڑا ہونے پر بہت زیادہ
شکر گزار ہوں کیونکہ جب میں بازاروں سے گزرتا ہوں تو عوام میں سے جو بھی مجھے دیکھتا ہے، وہ نبی کریم پر درود شریف پڑھنے لگتا ہے۔
مولانا بدرالدین سرہندی آپ کے حالات میں تحریرفرماتے ہیں: آپ بہت حسین تھے اور جو آپ کو دیکھتا تھا سبحان اللہ کہتا تھا۔

## زیارت حرمین
یار محمد قدیم بدخشی 1046ھ بمطابق 1637ء میں فقر و ناداری کامل کے ساتھ حرمین شریفین کی زیارت کے لیے حجاز مقدس کا سفر اختیار فرمایا اور بیت اللہ شریف کے طواف اور نبی کریم کے روضہ انور کی زیارت کا شرف پایا۔ جب آپ اس مبارک سفر سے واپس تشریف لائے تو محمد ہاشم کشمی کوایک خلوت میں فرمایا: میں نے رکن یمانی کے نزدیک ایک ہووج دیکھا جو آنسرور کے لیے سجایا گیا تھا۔ لوگ آنخضرت کی زیارت کر رہے تھے۔ میں نے زیارت کی تو نبی کریم کو کامل انوار اور زیب و زینت کے ساتھ دیکھا اور اس شان کی لذت و فرحت سے میں مدہوش ہو گیا۔
جب مجھے ہوش آیا تو میں جھومنے اور اچھلنے لگا۔ حاجیوں کو تعجب ہوا۔ بعض عرب کہتے تھے ، هذا العجم مجنون (یہ عجمی دیوانہ ہے) اور میری زبان سے تمھارا یہ بیت جاری تھا

(اگر یہ لیلی خیمہ سے باہر آ جائے تو بہت سے پہاڑ و صحرا مجنون ہو جائے)

## مرشد کامل کی نصیحت
مجدد الف ثانی نے یار محمد قدیم کو ایک مکتوب میں اس طرح نصائح تحریر فرمائی ہیں:
* جب کوئی طالب تمھارے پاس مرید ہونے کو آئے تو اس کے تعلیم طریقہ میں خوب تامل کرنا چاہیے۔ ایسا نہ ہو کہ اس کو اس معاملے میں تمھارا امتحان منظور ہو اور خرابی پیدا ہو۔ خاص کر جب کسی مرید کے آنے سے راحت و مسرت پیدا ہو تو چاہیے کہ اس بارے میں التجا اور تضرع کے ساتھ کئی بار استخارہ کر لو، یہاں تک کہ یقین ہو جائے کہ طریقہ بتانا چاہیے۔ پھر استدراج اور خرابی کا گمان باقی نہیں رہتا، کیونکہ حق سبحانہ کے بندوں میں تصرف کرنا اور ان کے پیچھے اپنا وقت ضائع کرنا بغیر اللہ تعالی کے اذن کے جائز نہیں ۔ آیت کریمہ **لتخرج الناس من الظلمات إلى النور** (سورة ابراہیم، یعنی تا کہ لوگوں کو اندھیرے سے نکال کر روشنی کی طرف لے جاؤ۔) اس معاملے کی وضاحت کرتی ہے۔ جب کسی بزرگ کا انتقال ہوا تو خطاب ہوا کہ تو ہی ہے جس نے زرہ پہنی تھی، میرے دین کے لیے میرے بندوں پر؟‘‘ انھوں نے جواب دیا کہ ہاں۔ پھر ارشاد ہوا کہ تو نے میری مخلوق کو میری طرف کیوں نہ چھوڑا اور اپنے نفس (دل) کو میری طرف کیوں متوجہ نہ کیا؟ (جلد1 مکتوب 211 صفحہ 354)۔

## خصائل
یار محمد قدیم رات کو عبادت کرتے اور دن کو روزہ رکھتے تھے۔ سلسلہ عالیہ نقشبندیہ کے بزرگوں کی نسبت کے آثار آپ کی پیشانی سے نمایاں تھے۔ ہمیشہ استغراق، عاجزی، اضمحلال اور استہلاک آپ کے دل کی پسندیدہ خوبیاں تھیں۔ کثیر السکوت و مراقبہ تھے۔ مسکنت وغربت
آپ کا خاص وصف تھا۔ فقر و فاقہ اورلقمہ حلال آپ کی خصوصیت تھی۔

## وصال
یار محمد قدیم بدخشی 1046ھ بمطابق 1637ء میں جب حجاز سے واپس تشریف لائے تو اکبر آباد (آگرہ) میں سکونت اختیار کر لی تھی۔ اکبر آباد آگرہ میں ہی آپ کا وصال ہوا۔ 

## حوالہ جات

زمرہ:1637ء کی وفیات
شیخ مزمل

**شیخ مزمل** شیخ احمد سرہندی المعروف مجدد الف ثانی کا خلیفہ خاص تھا۔

## بیعت
شیخ مزمل مجدد الف ثانی کے قدیم و مقبول مریدوں میں سے تھے۔ اکثر سفر و حضر میں حضرت کی خدمات سر انجام دیتے تھے اور گونا گوں الطاف و عنایات سے متاز بنتے تھے۔

## کمالات روحانی
مجدد الف ثانی کی برکت سے شیخ مزمل کو
کمالات روحانی حاصل تھے۔ مجدد الف ثانی نے اپنے شیخ و مرشد خواجہ محمد باقی باللہ کی خدمت میں اپنے مکتوب شریف میں آپ کے کمالات کا تذکرہ ان الفاظ میں فرمایا ہے:
* شیخ مزمل خود کو گم پاتا ہے اور صفات کو اصل سے دیکھتا ہے اور ( قادر) مطلق کو ہر جگہ پاتا ہے اور اشیا کو سراب بے اعتبار کی مانند سمجھتا ہے، (بلکہ) ان کو کچھ بھی نہیں پاتا

## مجازطریقت
شیخ مزمل نے سالہا سال مجدد الف ثانی کی خدمت و صحبت میں رہ کر فیض و برکات سلسلہ عالیہ نقشبندیہ حاصل کیے۔ مقامات طریقت طے کر کے
اجازت تعلیم طریقت کے مجاز قرار پائے۔ مجدد الف ثانی نے اپنے ایک مخلص ارادتمند کو آپ کے بارے میں اس طرح تحریر فرمایا:
* پہلی بشارت آپ کے خاندان والوں کے لیے شیخ مزمل کا تشریف لانا ہے۔ ان کی صحبت کی برکتوں کا کیا بیان ہو سکے؟ اس سے بڑھ کر کیا سعادت ہے کہ الله تعالی کے دوست کسی کو قبول کر لیں، چہ جائیکہ محبت و قربت سے ممتاز فرمائیں۔ **هم قوم لا يشقى جليسهم** (یہ ایسے لوگ ہیں جن کا ہم نشین بدقسمت نہیں ہوتا۔) غرض کہ ان کی صحبت کوغنیمت سمجھیں اور محبت کے آداب کو ملحوظ خاطر رہیں، تا کہ زیاد موثر ہو۔

## حادثہ
ایک دن شیخ مزمل کسی علاقے کے کسی پہاڑ اور جنگل میں سیر و شکار کے لیے تشریف لے
گئے۔ اچانک ایک جانور کو پکڑنے کے لیے غار کے کنارے پر پہنچے۔ آپ کا پاؤں پھسلا اور
اس غار میں گر پڑے۔ اس سے باہر نہ نکل سکے۔ اس صحرا کے ایک شخص نے آپ کو غار میں
گرتے ہوئے دیکھا۔ جب آپ باہر نہ آئے تو اس نے لوگوں کو مطلع کیا۔ مطلع کرنے پرآپ کو اس غار
سے باہر نکالا گیا۔
* مجدد الف ثانی سرہند شریف (ہندوستان) میں تشریف رکھتے تھے۔ یہ واقعہ نگاہ کشف میں حضرت مجدد کے سامنے آ گیا، جس پر آپ نے حاضرین سے فرمایا: میں (کشف کی نگاہ میں) دیکھ رہا ہوں کہ شخ مزمل کسی ہولناک جگہ میں گر گئے اور نکلنے کے لیے ہاتھ پاؤں مار رہے ہیں، دیکھیے حقیقت حال کیا ہے؟
بالآخر چند دنوں کے بعد اس حادثہ سے آپ کے وصال کی خبر حضرت مجدد الف ثانی کی خدمت اقدس میں پہنچی تو آپ نے رنج وغم کا اظہار فرمایا اور آپ کو فاتحہ اور دعا سے یاد فرمایا۔

## خصائل
شیخ مزمل حسن اخلاق اور مکارم اوصاف میں یگانہ روزگار اور عجز وایثار میں منفرد تھے۔

## وصال
شیخ مزمل کا وصال بروز ہفتہ 26 ربیع الثانی 1026ھ بمطابق 3 مئی 1617ء کو ہوا۔
خواجہ محمد معصوم آپ کے وصال کے وقت حاضر تھے۔ وہ ٹوپی جو مجدد الف ثانی نے خصوصیت کے ساتھ تبرکاً خواجہ محمد معصوم کو عنایت فرمائی تھی ، انھوں نے دفن کے وقت یہ آپ کے سر پر پہنا دی۔ خواجہ معصوم نے دیکھا کہ ایک لمحہ کے بعد حضرت مجدد الف ثانی کی نسبت خاصہ آپ میں جلوہ گر ہوئی۔ خواجہ معصوم پر بھی پوری طرح اور بعد ازاں اس نسبت نے
آپ کی تمام قبر کو گھیر لیا بلکہ اس کے گرد و نواح کو بھی نور سے مالا مال کر دیا۔ 

## حوالہ جات
شیخ یوسف برکی

**شیخ یوسف برکی** شیخ احمد سرہندی المعروف مجدد الف ثانی کا خلیفہ خاص تھا۔

## تعارف
شیخ یوسف برکی کا وطن کابل و قندھار کے درمیان شہر برک تھا۔ شروع میں آپ کسی شیخ سے بیعت ہوئے اور توحید خیالی کا مشرب پیدا ہو گیا اور وجد وشوق، نعرہ و آہ اور فریاد والے بن گئے۔ اس طرح توحید صوری میں فنائیت حاصل کی تھی۔

## بیت و خلافت
اس زمانے میں شیخ یوسف نے ایک خواب دیکھا کہ اولیائے کرام مجدد الف ثانی کی تعریف کر رہے ہیں اور آپ کو حضرت مجدد کی خدمت میں
حاضر ہونے کے لیے شوق دلا رہے ہیں۔ چنانچہ آپ نے مجدد الف ثانی کی خدمت میں اپنے احوال و کیفیات کے بارے میں ایک عریضہ لکھا۔ مجدد الف ثانی نے اس کے جواب میں آپ کی جانب ایک مکتوب تحریرفرمایا جس میں لکھا تھا:
* اس قسم کے حالات اس راستے کے مبتدیوں کو پیش آتے ہیں، ان کا اعتبار نہ کرنا چاہیے، بلکہ ان کی نفی کرنی چاہیے۔ (جلد1 مکتوب 230 صفحہ 395)۔
اس مکتوب کے وصول ہونے کے بعد آپ کو مجدد الف ثانی کی زیارت کا ذوق وشوق دامن گیر ہو گیا لہذا آپ انتہائی عجز و انکسار کے ساتھ مجدد
الف ثانی کی خدمت میں حاضر ہو گئے۔ شیخ یوسف برکی نے بیعت کی التماس کی۔ مجدد الف ثانی نے آپ کی التماس کو شرف قبولیت بخشا اور آپ کو مجدد الف ثانی کے دست حق پرست پر بیعت کا شرف حاصل ہو گیا۔
یوسف برکی کو قلیل عرصہ میں مراتب کمال کا شرف حاصل ہو گیا۔ مجدد الف ثانی نے آپ کو خلافت و اجازت عطا فرمائی اور جالندھر (ہندوستان) روانہ فرمایا۔

## مرشد کامل سے عقیدت
شیخ یوسف برکی کو اپنے مرشد سے بے پناہ عقیدت تھی۔ جب آپ مرشد کے حکم پر جالندھر جانے کے لیے رخصت ہونے لگے تو مجدد الف ثانی والے سے بڑے اخلاص، محبت اور عشق کا اظہار کیا۔ آپ بے قرار اور بے بس ہو کر نعرہ زنی اور فریاد کرنے لگے۔
بعد ازاں آپ جالندھر میں مقیم ہو گئے اور تھوڑے تھوڑے عرصے کے بعد سرہند شریف آ کر مجدد الف ثانی کی زیارت وصحبت سے مستفیض ہوتے اور پھر جالندھر چلے جاتے۔ گاہ بگاہ اپنے احوال و کیفیات کے بارے میں عریضے مجدد الف ثانی کی خدمت میں ارسال کرتے تھے اور مجدد الف ثانی آپ کو جواب عطا فرماتے تھے۔
آپ کو حضرت مجدد سے بے پناہ محبت و عقیدت تھی۔ ایک بار سرہند شریف سے رخصت ہونے لگے تو بے قابو ہو کر بے اختیار پھوٹ پھوٹ کر رونا شروع کر دیا اور یہی شعر پڑھنے لگے:

(کیابتاؤں کہ دوست کے دروازے سے میں کیسے لوٹا؟ بڑے شوق سے آیا تھا، بہت روتا ہوا واپس لوٹا)

## مجدد کی نظر میں
مجدد الف ثانی نے اپنے ایک مکتوب میں ایک شخص کو شیخ یوسف کے بارے میں یوں تحریر فرمایا:
* شیخ یوسف ہمارے پاس آئے تھے اور ایک عرصے تک یہاں رہے۔ بہت سے فیض حاصل کیے اور حقیقت فنا سے مطلع ہوئے۔ پھر آنے کا وعدہ کر کے اپنے گھر چلے گئے۔ اس میں شک نہیں کہ وہ مرد مستعد اور سچے اخلاص والے ہیں۔

## وصال
شیخ یوسف برکی کا وصال 1034ھ بمطابق 1624ء میں جالندھر میں ہوا۔ آپ کا مزار جالندھر ہندوستان میں مرجع خلائق ہے۔ 

## حوالہ جات
شاکرجرولی

**سید شاکر حسین رضوی شاکرؔ جرولی** قصبہ جرول ضلع بہرائچ کے باوقار تعلقہ دار اپنے ناناحاجی سید مجاور حسین کے علمی خانوادے میں 9 اگست 1925 کو پیدا ہوئے ان کے والد سید فیاض حسین پولس سروسز میں سرکل آفیسر کے عہدے پر فائز تھے۔
 ==حالات ==
شاکرؔ جرولی کمسنی میں وہ اپنے چچا کے ہمراہ دہلی چلے گئے اور انھوں نے ابتدائی تعلیم وہیں حاصل کی اس کے بعد وہ شہر نگاراں لکھنؤ آگئے اور یہاں انھوں نے انٹر پاس کیا۔ اس کے بعد لکھنؤیونیورسٹی میں پروفیسر آل احمد سرور پروفیسر مسعود حسن رضوی ڈاکٹر نور الحسن ہاشمی پروفیسر احتشام حسین جیسے ادبا اور نقادوں کے زیر سایہ انگریزی اور فارسی میں بی اے پاس کیا۔ تلاش معاش میں بمبئی چلے گئے وہاں خواجہ احمد عباس نے ان کی رہنمائی کی اور انھوں نے صحافت کی دنیا میں قدم رکھا۔شاکر جرولی مختلف انگریزی اخبارات سے منسلک رہے آخیر میں وہ لکھنؤ تشریف لائے اور یہاں وہ اردو روز نامہ قومی آواز سے 1962 میں سب ایڈیٹر رہے۔ لکھنؤ میں سالک لکھنوی کے دور تک وہ ادبی محاذ پر مستقل سرگرم رہے۔
## حالات
آپ کے کئی مجموعے جو منظر عام پر آئے۔آپ نے نثر اور نظم دونوں میں اپنی قسمت آزمائی کی۔آپ نے سلام ، قصائد ،غزل ،مرثیہ ،نوحوں وغیرہ شعری اصناف میں اپنا اکگ مقام پیدا کیا۔
* صدا بصحرا ،یوپی اردو اکادمی کے مالی تعاون سے 1976 میں شائع ہوا 
* قصائد کا پہلا مجموعہ فراز عرش ،1960 میں
* قصائد کا دوسرا مجموعہ محفل جعفریہ 1984 میں
* نعتیہ کلام کا مجموعہ نقوش عقیدت 1976 میں
* نوحوں کا مجموعہ پیاسے سجدے 1979 میں
* نثری مجموعہ شیشے کا لہو ،فخر الدین علی احمد میموریل کمیٹی کے مالی تعاون سے 1986میں
* دوسرا سوانحی ناول سیدھے ورق ٹیڑھی کہانی
اس کے علاوہ غزلوں کا مجموعہ فن کی چھاوں ان کے انتقال کے بعد 2009 میں شائع ہوا۔
 ==وفات==
شاکر جرولی کا انتقال 8 مئی2003 کو آبائی وطن جرول قصبہ کی آبائی حویلی میں ہوا اور تدفین جرول میں ہوئی۔

## حوالہ جات

زمرہ:1925ء کی پیدائشیں
زمرہ:2003ء کی وفیات
زمرہ:اتر پردیش کے شعرا
زمرہ:اردو شعرا
زمرہ:بھارتی مرد شعرا
زمرہ:بہرائچ کی شخصیات
زمرہ:بہرائچ کے شعراء
زمرہ:مسلم مصنفین
زمرہ:ہندستانی شعراء
ابو نواس

**ابو نواس الحسن بن ہانی الحکمی** دولت عباسیہ کا ایک مشہور عربی زبان کا عربی النسل شاعر ہے۔ اس کی کنیت ابو علی، ابو نواس اور انواسی ہے۔ اسے عرب کے صف اول کے شعرا میں شمار کیا جاتا ہے۔ اس کی شہرت بطور شاعر الخمر یعنی شراب کا شاعر بھی ہے۔ ابو نواس خمریات کا امام ہے۔ البتہ اس نے بعد میں شراب سے توبہ کرلی، زاہدانہ زندگی اختیار کی اور اسی موضوع پر ایسے اشعار کہے جو اس کی توبہ کی مثال بن گئے۔

## ولادت
ابو نواس کے والد دمشق وأمٍ اہواز ان کی ولادت عربستان کے اہواز میں 145 ھ مطابق 762 ء میں ہوئی۔

## حالات زندگی
زاب اعلیٰ کی جنگ میں مروان کی شکست کے بعد ابو نواس کا خاندان بصرہ منتقل ہو گیا۔ اس وقت ان کی عمر 2 یا 6 سال تھی۔ اسی زمانہ میں ان کے والد کا انتقال ہو گیا۔ والدہ نے انھیں پہلے کاتب کے پاس بھیجا۔ پھر نوکری کے لیے ایک عطار کے پاس بٹھا دیا۔ والد کے انتقال کے بعد والدہ ان کو لے کر اہواز سے بصرہ آگئیں۔قہ تقریباً 6 سال کے تھے۔ وہ عطار کی دکان پر کام کرتے تھے۔ جب خلافت اموی خاندان سے چھن کر عباسیوں کے پاس آگئیں تو والدہ ان کو لے کر کوفہ چلی گئیں۔ تاریخ میں ان کی اس ہجرت کی کوئی وجہ نہیں لکھی ہے الا یہ کہ کوفہ میں فحاشی کا ایک بڑا شاعر والبہ بن احلباب الاسدی وہاں رہتا تھا۔ ابو نواس والبہ کے پاس جانے لگا۔ والبہ نے اس کی تربیت کی۔ اسی دور میں اس کی ملاقات مطیع بن ایاس اور حماد بن عجرد جیسے شاعروں سے ہوئی۔ اس کے بعد ابو نواس بنی اسد کے صحرا میں چلا گیا اور وہاں پورا ایک سال بتایا اور عربی زبان کو اصل ماخذ سے سیکھا کیونکہ بنو اسد کی زبان سب سے بہتر اور فصیح مانی جاتی تھی۔ زبان سیکھنے کے بعد وہ بصرہ واپس آئے اور ادب و شعر کی تعلیم حاصل کی۔

## حوالہ جات

تصنيف:شخصيات فكاهية وطريفة
تصنيف:شخصيات فلكلورية
تصنيف:شعراء عراقيون في القرن 8
تصنيف:شعراء عراقيون في القرن 9
تصنيف:شعراء عرب
تصنيف:شعراء مثليون ومثليات ومزدجو التوجه الجنسي ومتحولون جنسيا
تصنيف:شعوبية
تصنيف:وفيات 196 هـ

زمرہ:133ھ کی پیدائشیں
زمرہ:145ھ کی پیدائشیں
زمرہ:750ء کی پیدائشیں
زمرہ:750ء کی دہائی کی پیدائشیں
زمرہ:756ء کی پیدائشیں
زمرہ:810ء کی دہائی کی وفیات
زمرہ:810ء کی وفیات
زمرہ:814ء کی وفیات
زمرہ:815ء کی وفیات
زمرہ:آٹھویں صدی کی عرب شخصیات
زمرہ:آٹھویں صدی کے عرب مصنفین
زمرہ:الف لیلہ و لیلہ کے افسانوی کردار
زمرہ:امرد پرستی
زمرہ:ایل جی بی ٹی کیو شعرا
زمرہ:ایل جی بی ٹی کیو مسلمان
زمرہ:اہواز کی شخصیات
زمرہ:خدا پرست شخصیات
زمرہ:شعوبیہ
زمرہ:عربی شعراء
زمرہ:عہد عباسی کے شعرا
زمرہ:فارسی زبان کے شعرا
زمرہ:فارسی شعرا
زمرہ:نویں صدی کی عرب شخصیات
زمرہ:آٹھویں صدی کے عرب شعرا
زمرہ:نویں صدی کے عرب شعرا
زمرہ:ویکی ڈیٹا سے مختلف مختصر وضاحت
زمرہ:عباسی مصاحب
زمرہ:خلافت عباسیہ کے قیدی اور زیر حراست افراد
قبائل عرب

**قبائل عرب** کا اطلاق ان قبیلوں پر ہوتا ہے جو سرزمین عرب یا جزیرہ نما عرب میں پائے جاتے ہیں۔ جزیزہ نما عرب میں بسنے والے لوگ عرب قوم کہلاتے ہیں جن کی زبان عربی ہے۔
## عرب قوم کی قسمیں
### عرب بائدہ
عرب بائدہ وہ قدیم عرب قوم ہے جو اب ناپید ہے۔ یہ ماقبل تاریخ کے لوگ ہیں جو سرزمین عرب میں رہے اور پھر ختم ہو گئے۔ ان میں قوم عاد اور قوم ثمود بالخصوص قابل ذکر ہیں۔ ان کے علاوہ طسم، جدیث، املاق، (بنو السميدع&lrm; کی شاخ) اور دیگر قبائل ہیں۔ جدیث اور طسم کا قتل عام ہوا اور یوں وہ اس دنیا سے ناپید ہوئے، جبکہ عام اور ثمود کے زوال کا ذکر خود قران مجید میں موجود ہے۔ قوم عاد عرب کی ایک قوم تھی۔ جو بڑی سرکش اور گناہ گار ہو گئی تھی۔ اسی وجہ اسے اللہ عز و جل نے ان کی طرف اپنا ایک نبی ہود کو بھیجا، تاکہ ان کی ہدایت کی راہ دکھائیں مگر انھوں نے سرکشی اختیار کی اور عذاب الہی کے مستحق ہوئے اور یوں اس دنیا سے ختم ہو گئے۔ قوم ثمود بھی عرب کی ایک قوم تھی جو عاد کی طرح سرکش ہو گئی تھی۔ یہ لوگ پہاڑوں کو تراش کر بڑے مکانات بنا لیا کرتے تھے۔ اللہ نے ان کی طرف اپنے ایک نبی صالح کو بھیجا مگر انھوں نے نبی کی بات نہ مانی اور عذاب کے مستحق ہوئے۔
آثار قدیمہ کے تحقیق میں ثابت ہوا ہے کہ قوم ارم ہی قوم عاد تھی۔ ارم اس زمانہ کا ایک بڑا شہر تھا۔
#### قران میں قوم ثمود کا تذکرہ
*  سورة فصلت
*  سورة هود
*  سورة الأعراف
*    سورة الشعراء
*  سورة النمل
*  سورة الفجر
*  سورة القمر

### عرب عاربہ
عرب عاربہ ہی اصل عرب مانے جاتے ہیں۔ یہ یمن سے آنے والے یعرب کی اولاد تھے۔ یعرب کہود کی نسل سے تھے۔ ہود کے بیٹے قحطان اور ان کے بیٹے یشجع تھے۔ یعرب انھی یشجع کی اولاد تھے۔ اس طرح عرب عاربہ بنو قحطان کہلائے۔
### عرب مستعربہ
عرب مستعربہ نبی اسماعیل کی اولاد ہیں۔ اسماعیل ابو الانبیا ابراہیم کی اولاد ہیں۔ اسماعیل کی شادی جرہم قبیلہ کی ایک خاتون سے ہوئی، جن سے ان کی نسل چلی۔ اسماعیل کی اولاد میں عدنان نامی ایک بزرگ ہوئے جن کی نسل بعد میں عدنانی کہلائی اور اس طرح یہ لوگ عدنانی عرب کہلائے۔ قریش اور بنو ہوازن عدنانی عرب ہیں۔ پیغمبر اسلام محمد بن عبد اللہ بھی عدنانی عرب ہیں۔ عرب مستعربہ کی نسل معد بن عدنان سے چلی۔ ابراہیم دراصل عرب کے نہ تھے۔ وہ عبرانی زبان بولتے تھے۔ وہ اسماعیل کو لے کر عرب میں آباد ہوئے۔ اسماعیل نے یمن کی ایک خاتون سے شادی کی اور ان سے عربی سیکھی۔ اس طرح اسماعیل کی اولاد اصل عرب نہیں بلکہ باہر سے آکر آباد ہوئے ہوئی ہے۔

## 70 قبیلوں کا قانون
کسی زمانہ میں یمن میں 70 قبائل کے سردارآپس میں ملے اور ایک معادہ کیا جسے 70 قبیلوں کا قانون کہتے ہیں۔
تصغیر|بائیں|400px|جزیرہ نما عرب میں طلوع اسلام کے وقت کے قبائل اور سلطنتوں کا نقشہ۔ سنہ 600ء/50 ق ہجری۔ (نقشہ اندازہ بنایا گیا ہے۔)

## مزید دیکھے

* قریش
## سانچے

## حوالہ جات

زمرہ:عرب قبائل
زمرہ:ویکی ڈیٹا سے مختلف مختصر وضاحت
زمرہ:عرب گروہات
زمرہ:عرب شخصیات
زمرہ:یمنی قبائل
کجن بیگم

سوزخواں اور نعت خواں
## ولادت
کجن بیگم کا اصل نام امام باندی تھا اور وہ 1932ء کے لگ بھگ لکھنؤ کے قریب موضع سادات رسول پور میں پیدا ہوئی تھیں۔
## فنی زندگی
1940ء کے لگ بھگ انھوں نے اپنی والدہ حسینی بیگم کے ساتھ سوز خوانی کا آغاز کیا۔ قیام پاکستان کے بعد 1950ء میں انھوں نے ریڈیو پاکستان سے سوز خوانی شروع کی۔ 1952ء میں ان کی شادی اختر وصی علی سے ہو گئی جو خود بھی ایک بہت اچھے سوز خواں تھے۔ کجن بیگم نے کلاسیکی موسیقی کی تربیت بھی حاصل کی تھی۔ وہ ٹھمری ، دادرا ، غزل اور پوربی گیت گانے میں مہارت رکھتی تھیں اور رسولن بائی اور ہیرا بائی برودہ کر کے اسلوب میں گاتی تھیں۔ انھیں فضل احمد کریم فضلی] نے فلم ’’چراغ جلتا رہا‘‘ میں گانا گانے کی پیش کش کی تھی مگر ان کے والد نے اس کی اجازت نہیں دی تاہم کجن بیگم نے اپنی صاحب زادی مہناز بیگم کے فلمی گانے پر پابندی نہیں لگائی جو پاکستان کی صف اوّل کی گلوکارہ شمار ہوتی تھیں۔

## وفات
محترمہ کجن بیگم 10 فروری 2000ء کو کراچی میں وفات پاگئیں۔
## صدارتی تمغا
ان کی وفات کے بعد حکومت پاکستان نے 14 اگست 2000ء کو انھیں صدارتی تمغا برائے حسن کارکردگی عطا کیا تھا
سرکار پٹی

https://commons.m.wikimedia.org/wiki/File:IMG_Haji_Hyder_Bakhsh_Sarkarpatti_Gunjaria.jpg

**سرکار پٹی** کے نام سے تقریباً 300 سال سے محکمہ اسلام پور، ضلع اتر دیناج پور (مغربی بنگال) کے تحت آباد تاریخی گاؤں "گنجریا" میں مہذب اور خاندانی لوگوں کا ایک محلہ واقع ہے جو ابھی تقریباً سات مشترکہ خاندانوں پر مشتمل ہے جو دراصل شریف نسل کے زمینداروں کا گھرانہ ہے۔ یہ سارے خاندان ایک ہی شخص کی نسل سے ہیں جس کی وجہ سے یہ تمام خاندان والے آپس میں خونی رشتے رکھتے ہیں.

## تاریخ
بتایا جاتا ہے کہ نواب سراج الدولہ کے دو میجر جنرل پلاسی کی جنگ 1757ء میں شکست کے بعد بھاگ کر اس جگہ آ گئے تھے اور اس وقت اس جگہ جنگلات ہی جنگلات تھے۔ ان دونوں میجر جنرل کی گرفتاری پر اس وقت انگلش حکومت نے پانچ سو روپے کا انعام رکھا تھا۔ لیکن ان دونوں نے گرفتاری سے بچنے کے لیے اپنے نام بدل کر اور فوجی رنگ ڈھنگ چھوڑ کر کے الگ بھیس میں خفیہ طریقے سے اس جگہ کو آباد کیا اور گنجریا نامی ایک تاریخی اور منظم گاؤں بسایا. ایک جنرل کی اولاد سے جو خاندان آباد ہوا اس کا نام "بڑا سرکار پٹی" رکھا گیا اور دوسرے جنرل (چھوٹے) کی اولاد کے خاندان کا نام "سرکار پٹی" پڑا. یہ بھی بتایا جاتا ہے کہ یہ دونوں جنرل آپس میں سگے بھائی تھے اور بہت جری، غیرت مند اور بہادر تھے۔ یہ اصلاً کہاں کے تھے یہ کسی کو نہیں معلوم، البتہ ان کی اولادیں خود کو شیخ صدیقی کہتی ہیں جس سے معلوم ہوتا ہے کہ یہ دونوں بھی نسلی طور پر شیخ تھے، پٹھان، انصاری وغیرہ نہیں.

اس حوالے سے ایک تاریخ یہ بھی بتائی جاتی ہے کہ مغلیہ عہد میں نیپال کے راستے سے بعض حملہ آور داخل ہوکر ہندوستان کے چند علاقوں پر قابض ہو گئے۔ دہلی کے بادشاہ (اس وقت کون بادشاہ دہلی میں تخت نشین تھا، یہ نہیں معلوم ہو سکا) کو جب اس کی خبر لگی تو بڑے پریشان ہوئے اور چار جنرلوں پر مشتمل ایک فوجی دستہ ان بیرونی حملہ آوروں کی سرکوبی کے لیے روانہ کیا. ان چاروں جنرلوں نے فوجوں کی ایک ایک ٹکڑی لے کر ان حملہ آوروں سے ان ان علاقوں میں جا کر جہاں ان سبھوں نے پڑاؤ کیا تھا جم کر جنگ کی اور انھیں نیپال ہی کے راستے ہندوستان سے بھاگنے پر مجبور کیا. دہلی کے بادشاہ تک جب یہ خبر پہنچی تو بہت خوش ہوئے اور جن علاقوں کو ان جنرلوں نے فتح کیا تھا وہ علاقے جاگیر کے طور پر ان کے حوالے کردیے. چنانچہ گنجریا کا علاقہ ایک جنرل کے حوالے کیا، مہین گاؤں کا علاقہ ایک کے حوالے، گوا گاؤں کا علاقہ ایک کو دیا تو بوڑ گاؤں کا علاقہ (جو ابھی بنگلہ دیش میں واقع ہے) ایک جنرل کو بطور جاگیر سونپا.

اب ان چار جنرلوں کے آپس میں خونی رشتے تھے یا نہیں یہ نہیں معلوم، لیکن اگر یہ تاریخ صحیح ہے تو اس طور پر ان چاروں علاقوں میں تاریخی تعلقات پائے جاتے ہیں۔

بعد میں ان چاروں جنرلوں نے ان علاقوں کو خوب آباد کیا اور ہر جگہ نہایت ہی منظم آبادی بسائی اور عظیم رقبے پر مشتمل بڑی وسیع زمینداری قائم کی.

✍️ محمد شہباز عالم مصباحی

گنجریا، اسلام پور، اتر دیناج پور
ابو الاسود الدؤلی

**ابو الاسود الدؤلي** (16/603ھ–69/689ھ) کا پورا نام أبو اسود ظالم بن عمرو بن سفيان دوئلی كنانی تھا
آپ مخضرم تھے اور امام علی کے اصحاب اور خاص شاگردوں میں سے تھے۔ امام علی نے اس کو عربی گرائمر (عربی زبان کے قواعد نحو اور صرف) اور اعراب لگانے کا علم سکھایا اور اسی لیے علی کا یہ نوکر ان علوم کا بانی کہلاتا ہے۔ انھیں **ملک النحو** یعنی **علم نحو کا شہنشاہ** بھی کہا جاتا ہے۔

## نام و نسب
ابو الاسود الدؤلی کی ولادت ہجرت مدینہ سے 16 سال قبل ہوئی۔ علما میں ان کے نام میں اختلاف ملتا ہے۔ کچھ لوگوں کے نزدیک ان کا نام ظالم بن عمرو بن ظالم اور کچھ کے نزدیک ظالم بن عمرو بن سفیان ہے۔، ایک قول کے مطابق عثمان بن عمرو اور ایک قوم کے مطابق عمو بن ظالم ہے۔ ایک قول عمرو بن سفیان کا بھی ہے اور ایک قول کے مطابق ان کا نام عویمر بن ظویلم ہے۔ ان کے سلسلۂ نسب بھی اختلاف پایا جاتا ہے۔ ایک قول کے مطابق ظالم بن عمرو بن سفيان بن جندل بن يعمر بن حلس بن نفاثة بن عدي بن الديل بن بكر بن عبد مناة بن كنانة ہے۔
## ولادت
ان کی ولادت بعثت نبوی سے قبل ہوئی 16 سال قبل ہجرت پیدا ہوئے۔ اور وہ اسلام بھی لائے۔ مگر نبی  سے ملاقات اور صحابیت کا شرف حاصل نہیں ہوا۔ لہذا مخضرم شمار ہوتے ہیں۔

## حالات
وہ علی بن ابی طالب کے خاص اصحاب میں سے تھے اور جنگ جمل، جنگ صفین، جنگ نہروان اور دیگر تمام مواقع میں مولا علی کے ساتھی تھے۔
## عہدے
خلیفہ چہارم علی ابن ابی طالب کی خلافت کے وقت، ابو الاسود بصرہ میں قاضی تھے اور بصرہ کے امیر عبد اللہ بن عباس کے کاتب تھے۔ ابن عباس کے بصرہ کی امارت چھوڑنے اور زیاد بن ابیہ کو فارس اور کرمان کا گورنر مقرر کرنے کے بعد، امیر المومنین حضرت علی کی خلافت کے آخری سال میں، آپ کو بصرہ کا گورنر مقرر کیا گیا۔
## ثقافتی و علمی خدمات
چوتھے خلیفہ برحق امیر المومنین علی بن ابی طالب کے زمانہ کے شاعر اور قواعد (گرامر) نویس تھے۔ جب اسلام عرب سے باہر نکل کر عجم میں پھیلنے لگا اور لوگ جوق در جوق اسلام میں داخل ہونے لگے اور قران کو پرھنے لگے تو عجم کے لیے قران کو ٹھیک طریقے سے پرھنے کا مسئلہ پیدا ہوا لہذا علی بن ابی طالب کے کہنے پر ابو الاسود الدؤلي نے عربی قواعد کی تدوین شروع کی۔ اس طرح وہ عربی قواعد کے بابائے آدم ہوئے۔ چونکہ وہ بصرہ میں رہتے تھے لہذا انھوں عربی قواعد کے مکتب بصرہ کی بھی ابتدا کی۔ بعد میں ایک اور مکتب کوفہ پیدا ہوا اور اس طرح کوفہ و بصرہ عربی قواعد کے دو بڑے متکب فکر بن گئے۔ ابو الاسود الدؤلي نے عربی رسم الخط پر اعراب متعارف کرایا۔ انھوں نے نحو ایجاد کیا اور عربی لسانیات پر پہلی مرتبہ لکھا۔ ان سے خلق کثیر نے استفادہ کیا اور انھیں لغت اور نحو کا بانی اور امام مانا۔ ان کے کئی شاگرد ہوئے۔

## علی کے پیروکار
امام شمس الدین ذہبی اپنی کتاب سیر اعلام النبلا میں لکھتے ہیں؛

## حوالہ جات

زمرہ:603ء کی پیدائشیں
زمرہ:688ء کی وفیات
زمرہ:الف لیلہ و لیلہ کے افسانوی کردار
زمرہ:تابعی راویان حدیث
زمرہ:خلافت راشدہ میں بصرہ کے والی
زمرہ:ساتویں صدی کی عرب شخصیات
زمرہ:ساتویں صدی کے عرب شعراء
زمرہ:شیعہ کے محبوب صحابہ
زمرہ:عرب ماہرین صرف و نحو
زمرہ:قرون وسطی کے عرب ماہر لسانیات
زمرہ:قبیلہ کنانہ کی شخصیات
زمرہ:اصحاب علی
زمرہ:مخضرمین
زمرہ:ویکی ڈیٹا سے مطابقت رکھنے والی مختصر تفصیل
زمرہ:بصرہ کے گرائمر دان
زمرہ:طاعون سے اموات
زمرہ:عرب شخصیات
زمرہ:لغت نگار
نقش پا

**نقش پا**، **پاؤں کی چھاپ** یا **پاؤں کے نشان**  سے مراد وہ چھاپ یا اس طرح کی تصویر ہے جو کسی شخص کے زمین پر چلنے یا بھاگنے کے بعد ظاہر ہوتے ہیں۔ ان چھاپوں میں کسی شخص کے پاؤں کی ساخت، پاؤں کی انگلیوں کی چھاپ اور چند مخصوص لکیریں ہوتی ہیں جو ہر شخص کے پاؤں کے پیچھے ہوتے ہیں۔ چھاپ کی ہیئت جو دیکھتے ہوئے اس بات کا اندازہ کیا جا سکتا ہے کہ یہ پاؤں کے نشانات کیا کسی پڑی عمر کے شخص کے ہیں یا ایک چھوٹے بچے کے، اس بات کے بھی قیاس لگائے جا سکتے ہیں جس کے پاؤں کے نشانات چھپیے ہیں وہ مرد تھا یا عورت۔ پاؤں کے نشانات سے یہ بھی اندازہ لگایا جا سکتا ہے کہ گزرنے والا شخص قد میں لمبا تھا یا پستہ قد تھا۔ نشانات سے گزرنے والے کی چال کا بھی پتہ چلتا ہے کہ کیا کوئی شخص سکون سے جا رہا تھا یا وہ دوڑتے ہوئے جلدی جلدی سے گذر رہا تھا۔ کئی نشانات کے مطالعے سے یہ بھی پتہ چل سکتا ہے جس شخص کے نشانات کا مطالعہ کیا گیا وہ صحیح البدن تھا یا کہ معذوری کا شکار تھا۔ کیوں کہ اگر کوئی عضو سے کوئی محروم ہو، جیسے کہ پاؤں کی کوئی انگلی یا ایک پاؤں ہی۔ اپاہج شخص جو ایک پاؤں سے محروم ہو، لازمًا بیساکھیوں کی مدد سے آگے بڑھے گا یا پھر کسی کے سہارے سے۔ ایسے میں پاؤں کے نشانات کے ساتھ ساتھ بیساکھیوں کے نشانات یا پھر ایک تین پاؤں کے نشانات کا چھپا ہوا ملنا ایک عام بات ہے۔ پاؤں کے نشانات سے یہ بھی پتہ چلے گا کہ کتنے لوگ ایک وقت میں ایک راستے سے گذرے ہیں۔ جرائم کے مطالعے میں پاؤں کی چھاپ کے مطالعات بھی کافی اہمیت رکھتے ہیں۔

پاؤں کی چھاپ صرف انسانوں کے لیے محدود نہیں ہے، جانور بھی زمین پر اپنے پاؤں کے نشانات چھوڑ دیتے ہیں۔ یہ ان کے پنجوں کے نشانات، ناخنوں کے نشانات اور مخصوص پاؤں کے نشانات پر مشتمل ہوتے ہیں۔ الگ الگ نشانات کی ہیئت سے گذر نے والے جانور کی شناخت ہو سکتی ہے۔ مثلًا شیر کے پاؤں کے نشانات کتے کے نشانات سے بالکل مختلف ہوتے ہیں۔ کئی معدوم نسل کے جانوروں کی ہیئت کے مطالعے کے ان کے پاؤں کے نشانات کافی مدد گار ثابت ہوئے ہیں۔

## چینی ماہرین کی رائے
چینی ماہرین کا ماننا ہے کہ پاؤں کی انگلیاں انسان کی شخصیت کی عکاسی کرتے ہیں۔ماہرین کے مطابق انگلیاں کچھ اس طرح شخصیت کی عکاسی کرتی ہیں۔

## مزید دیکھیے
* پاؤں

## حوالہ جات

زمرہ:پاؤں
زمرہ:جرائم کی سائنسی شہادت
زمرہ:ویکی ڈیٹا سے مختلف مختصر وضاحت
زمرہ:معاشرہ
سماجی ممانعت

**سماجی ممانعت**  ایک طرح سے بالواسطہ ممانعت ہے کہ سماج کا کوئی فرد کسی معاملے میں لب کشائی نہ کرے یا کسی معاملے میں پہلے نہ کرے۔ مثلًا مغربی دنیا میں عام طور سے کسی کے ازدواجی موقف، تنخواہ وغیرہ پر کچھ بھی بلا وجہ کہنا ممنوع سمجھا جاتا ہے۔ جب کہ اس معاشرے میں ڈیٹنگ اور ایک رات کی صحبت ممنوع نہیں سمجھی جاتی ہے۔ اس کے بر عکس بہت سے ایشیائی ممالک میں شادی کو غیر معمولی اہمیت حاصل ہے۔ زن و مرد کے قریبی تعلق یا غیر زوجی جنسی تعلق نہ صرف یہ کہ ناقابل قبول سمجھے جاتے ہیں، بلکہ انھیں انتہائی گری ہوئی نظروں سے دیکھا جاتا ہے۔ کئی بار لوگوں کو اس کے لیے سزا بھی ہو چکی ہے۔ اس کی مثال یہ ہے کہ ایران جیسے ملک میں کسی اخبار لڑکا لڑکے کے ساتھ کھڑے ہونے کی تصویر چھپنے پر مدیر کو قید کی سزا دی گئی تھی۔

## شخصی آزادی کے کچھ پہلو اور سماجی ممانعت
مغربی دنیا میں کام کی عزت کا تصور معاشرے میں کافی چھایا ہوا ہے۔ اس کی وجہ سے سماج میں کوئی فرق نہیں پڑتا کہ کوئی شخص کیا کام کرتا ہے، لوگ اس کی ہر حال میں عزت کرتے ہیں۔ تاہم ایشیائی ممالک میں سماج میں درجہ بندیاں ہیں۔ اس وجہ لوگ کچھ پیشوں کو جیسے کہ سرکاری افسر کا عہدہ، بڑی کمپنی میں ملازمت وغیرہ کو کافی اہمیت دیتے ہیں۔ اس کے بر عکس حجامت اور بھنگی کا پیشہ کافی مکروہ سمجھے جاتے ہیں۔ لطف تو یہ بھی ہے کہ مغربی دنیا میں بھنگی کا کام یا گھر کی ڈرینج کی صفائی کا کام مغرب میں ایک خصوصی اہمیت کا حامل پیشہ ہے اور اس کے لیے کافی پیسہ دیا جاتا ہے۔ ایشییائی ملکوں میں بھی جاپان جیسے ملک میں لوگ بھنگی کے عزت کی نگاہ سے دیکھتے ہیں، اس میں شامل لوگ خصوصی تربیت حاصل کرتے ہیں اور انھیں کافی معاوضہ بھی ملتا ہے۔ اس کے ساتھ ایشیائی ملکوں میں نہ صرف شادی کو ایک مضبوط اور اٹوٹ رشتہ سمجھا جاتا ہے، بلکہ طلاق کو مذموم چیز سمجھی جاتی ہے۔ اس کے بر عکس مغربی دنیا میں طلاق کچھ بھی معیوب نہیں ہے۔ یہاں لوگ شادیاں اور طلاق اسی سکون اور اطمینان سے انجام دیتے ہیں۔ اس کا اندازہ ہالی وڈ کی ادا کارہ الزبتھ ٹیلر کی زندگی سے ہو سکتا ہے جس نے زندگی میں آٹھ بار شادیاں کی اور ہر بار وہ طلاق پر ختم ہوئی، اس کے علاوہ موصوفہ کے زندگی کے کئی معاشقے اخبارات و رسائل کی زینت بن چکے تھے۔

کچھ دانشوروں کا خیال ہے کہ پاکستانی خواتین کے موٹرسائیکل چلانے پر غیر علانیہ پابندی احساس شرمندگی سے جنم لینے والی سماجی ممانعت کی پیداوار ہے۔ سائیکل چلانا بھی اسی ذیل میں آتا ہے۔ اس ممانعت سے مراد اخلاقی نکتہ نظر یا مذہبی اعتقاد کی بنا پر کسی عمل کو روکنا ہے۔ ایسے کاموں سے بد حواسی جنم لیتی ہے چنانچہ ان معاملات کو زیر بحث لانے کی بجائے چھپانا اور ان پر بات نہ کرنا ہی بہتر خیال کیا جاتا ہے۔

## مزید دیکھیے
* سماج

## حوالہ جات

زمرہ:اخلاقی نفسیات
زمرہ:ثقافتی انسانیات
زمرہ:فرائڈی نفسیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:نسلیات
زمرہ:لسانیات
زمرہ:مذہبی اصطلاحات
زمرہ:عمرانیات
زمرہ:سماجی لسانیات
زمرہ:بشریات
زمرہ:ہوائی میں مذہب
زمرہ:نیکی
زمرہ:مراسم اخلاق
زمرہ:معاشرتی علوم
زمرہ:معاشرہ
علی احمد

**علی احمد** برصغیر کے ممتاز ڈراما نگار، اسٹیج ڈائریکٹر، تھیٹر مفکر، اداکار اور فنِ اسٹیج کے متحرک استاد تھے جنھوں نے پاکستان میں جدید تھیٹر کو منظم بنیادوں پر استوار کرنے میں بنیادی کردار ادا کیا۔ ان کا شمار اُن شخصیات میں ہوتا ہے جنھوں نے قیامِ پاکستان کے بعد ملک میں اسٹیج ڈرامے کو محض تفریح کی بجائے فکری بیداری اور سماجی شعور کی ایک موثر تحریک کے طور پر فروغ دیا۔ علی احمد نہ صرف اسٹیج کے مضبوط ستون تھے بلکہ موسیقی، رقص، اداکاری اور مجموعی فنونِ لطیفہ کی ترویج کے بھی سرگرم داعی رہے۔ ان کی شخصیت کا سب سے نمایاں پہلو ان کی عملی وابستگی، تنظیمی صلاحیت اور تخلیقی ہمہ جہتی تھی جس نے انھیں پاکستان کے تھیٹر کی تاریخ میں ایک مستقل حوالہ بنا دیا۔

## ولادت
علی احمد 2 فروری 1927ء کو کانپور میں پیدا ہوئے۔ ابتدائی تعلیم وہیں حاصل کی اور فنونِ لطیفہ سے دلچسپی بھی اسی زمانے میں پیدا ہوئی۔ نوجوانی ہی میں اسٹیج اور ڈرامے کی طرف رجحان گہرا ہوتا چلا گیا، جو آگے چل کر ان کے پورے کیریئر کی بنیاد بنا۔

## عملی زندگی
علی احمد نے علی گڑھ مسلم یونیورسٹی اور آگرہ یونیورسٹی سے اعلیٰ تعلیم مکمل کی۔ تعلیمی سرگرمیوں کے ساتھ ہی وہ انڈین پیپلز تھیٹر ایسوسی ایشن سے وابستہ ہو گئے جو اُس دور میں برصغیر میں سماجی آگہی اور تھیٹر کی تجدید کی اہم تحریک تھی۔ یہاں انھیں فنی تربیت، سیاسی و سماجی تناظر اور جدید تھیٹر کی جمالیات کا گہرا شعور حاصل ہوا۔ یہی تربیت بعد از ہجرت پاکستان ان کے کام میں جھلکتی رہی۔

قیامِ پاکستان کے بعد وہ لاہور منتقل ہوئے اور تھیٹر آرٹس سینٹر کے نام سے ایک فعال گروہ تشکیل دیا جس نے نہ صرف اسٹیج پر نئے موضوعات متعارف کرائے بلکہ جدید ہدایت کاری اور مکالماتی شدت کے ذریعے ڈرامے کو نئے سانچے دیے۔ علی احمد کے ڈرامے معاشرتی ڈھانچے، طبقاتی کشمکش، انسانی محرومیوں اور سماجی تضادات کی بھرپور عکاسی کرتے ہیں۔ وہ سادہ لیکن معنی خیز مکالموں، حقیقت پسندانہ منظرناموں اور موثر علامتی تکنیک کے ذریعے اپنے پیغام کو سامع تک پہنچاتے تھے۔

1957ء میں وہ کراچی آگئے اور یہاں انھوں نے پہلے ایوانت گارڈ تھیٹر تشکیل دیا جو اس دور میں کراچی کی ادبی و ثقافتی سرگرمیوں کا اہم مرکز سمجھا جاتا تھا۔ بعد ازاں انھوں نے ’’نیشنل اکیڈمی فار تھیٹر اینڈ آرٹس‘‘ (ناتا / ناٹک) کی بنیاد رکھی جو پاکستان میں منظم تھیٹر تربیت دینے کا اولین اداروں میں شمار ہوتا ہے۔ یہاں انھوں نے نوجوان فنکاروں کی ایک پوری نسل تیار کی جن میں سے کئی بعد میں پاکستان کے نامور اسٹیج فنکار، ڈراما نگار اور ہدایتکار بنے۔

علی احمد تخلیق اور عمل دونوں میں یکساں طور پر فعال تھے۔ وہ ڈرامے لکھتے بھی تھے، انھیں پیش بھی کرتے تھے، خود ہدایت بھی دیتے تھے اور متعدد کردار خود بھی ادا کرتے تھے۔ ان کے معروف ڈراموں میں ذاتِ شریف، صبح ہونے تک، آدھی روٹی ایک لنگوٹی، شیشے کے آدمی، شامتِ اعمال، قصہ جاگتے سوتے کا، سونے کی دیواریں، روشنی، کاغذی شیر، نیا بخار اور خوابوں کی کرچیاں شامل ہیں۔ ان ڈراموں میں معاشرتی طنز، سیاسی استعارہ، طبقاتی تقسیم اور انسان دوستی کا گہرا رنگ ملتا ہے۔ بعض ناقدین کے مطابق انھوں نے پاکستانی تھیٹر کو طنز و مزاح کے روایتی دائرے سے نکال کر فکری ڈرامے کے عالمی معیار سے قریب کیا۔

## وفات
علی احمد 12 اگست 1996ء کو کراچی میں ایک ناگہانی حادثے میں وفات پا گئے۔ انھیں کراچی ہی میں سپرد خاک کیا گیا۔ ان کی وفات پاکستان کے تھیٹر کے لیے ایک بڑا خلا تھی جسے ناقدین آج تک محسوس کرتے ہیں۔ ان کے شاگرد، ساتھی فنکار اور پاکستان کے مختلف تھیٹر ادارے انھیں اپنے بانی استادوں میں شمار کرتے ہیں۔

## حوالہ جات
شیخ انور نورسرائی

**شیخ انور نورسرائی لاہوری** مجدد الف ثانی کے سجادہ نشین خواجہ محمد معصوم سرہندی کے خلیفہ خاص تھے۔

## مولد وسکن
شیخ انور نورسرائی کا مولد و مسکن نور سرا سے دوفرسنگ کے فاصلے پر ایک گاؤں تھا، جو دار السلطنت لاہور اور دارالارشاد سرہند شریف (ہندوستان) کی شاہراہ پر دونوں شہروں کے وسط میں واقع تھا۔
نور سرا ملکہ نور جہاں ملقب بہ نور محل (متوفی 1055ھ/1645ء) نے تعمیر کرائی تھی، لہذا اسے
سرائے نور محل کہا جاتا ہے۔ یہ سرائے پھلور سے 20 کلومیٹر مغرب میں جالندھر کے ایک چھوٹے قصبے میں واقع ہے۔ اس سرائے کی تعمیر 1028ھ بمطابق 1618ء میں شروع ہوئی اور 1030ھ بمطابق 1620ء میں مکمل ہوئی۔ مغلیہ شہنشاہ جہانگیر (متوفی 1037ھ/1626) نے اپنے لشکر کے ساتھ اس سرائے میں دو بار قیام کیا۔

## سرہند شریف آمد
شیخ انور نورسرائی کو 1040ھ بمطابق 1630ء میں نبی کریم کی زیارت کا شرف حاصل ہوا۔ اس زیارت میں آپ کو اشارہ ملا کہ سرہند شریف میں تشریف لے جاؤ۔ چنانچہ آپ تشریف لے گئے۔ آپ کو خواجہ محمد معصوم کے دست حق پرست پر بیعت کا شرف حاصل ہوا۔ آپ سلسلہ عالیہ نقشبندیہ مجددیہ کے فیوض و برکات اخذ وکسب کرنے لگے۔ خواجہ معصوم نے آپ کے بارے میں عمدہ بشارات فرمائیں۔

## خلافت
شیخ انوار نورسرائی جب سلوک نقشبندی مجددیہ کے مقامات طے کر چک تو پیر و مرشد خواجہ محمد معصوم (متوفی 1079ھ/1668ء) نے آپ کو اجازت و خلافت سے سرفراز فرمایا۔

## رشد و ہدایت
شیخ انوار نوسرائی کو اجازت بیعت و خلافت عطا کرنے کے بعد پیر و مرشد خواجہ محمد معصوم نے سرہند شر یف سے 36 میل مغرب کی طرف نورمحل روانہ فرمایا تا کہ وہاں کے لوگوں کو رشد و ہدایت کریں۔ نور محل پہنچ کر آپ نے سلسلہ عالیہ نقشبندی مجددیہ کے فیض و برکات کو پھیلایا اور خوب مقبولیت پائی۔ آپ اپنے علاقے کی خلقت کے ارشاد میں سرگرم عمل رہے۔ آپ نے اپنے وطن کی قطبیت کی بشارت حاصل کی۔ آپ بڑی کرامات و تصرفات کے مالک تھے۔
خواجہ محمد معصوم کے وصال مبارک کے بعد عرس کے دنوں میں آپ سرہند شریف حاضری دیا کرتے تھے۔

## مقام و مرتبہ
شیخ انور صاحب کمال اصحاب میں سے تھے۔ آپ شریعت و طریقت پر نہایت مستحکام تھے۔ آپ فنا فی الشیخ تھے۔ بڑی مختصر صحبت میں بہت سے نتائج اخذ کیے۔ اگرچہ آپ کو خواجہ محمد معصوم سے آپ کے آخری زمانے میں ملاقات ہوئی۔ خواجہ معصوم کے کئی مکتوبات آپ کے نام ہیں، جن میں پیر و مرشد نے آپ کی مجلس اور آپ کے مریدوں کے احوال کی تصدیق فرمائی ہے۔ آپ کو خواجہ محمد معصوم کو غسل دینے کی سعادت نصیب ہوئی۔

## تصانیف
شیخ انور نوسرائی تحریر و تصانیف کا ذوق و شوق رکھتے تھے۔ آپ نے مرشد کامل خواجہ محمد معصوم سرہندی کے باطنی احوال کے ضمن
میں چند رسائل تصنیف فرمائے ان میں سے رسالہ *'کثیر الہدایت* بہت معروف ہوا۔ 

## حوالہ جات
حسن علی خان پشاوری

**مولانا حسن علی خان پشاوری** مجدد الف ثانی کے سجادہ نشین خواجہ محمد معصوم سرہندی کے خلیفہ خاص تھے۔

## وطن و مولد
مولانا حسن علی خان پشاوری کا مولد و مسکن پشاور تھا۔

## ارادت
حسن علی خان پشاوری خواجہ محمد معصوم (متوفی 1079ھ/1668ء) کے قدیم مریدین اور احباب میں سے تھے۔

## بیعت و خلافت
حسن علی خان کو خواجہ محمد معصوم کے دست حق پرست بیعت کا شرف حاصل ہوا۔
خواجہ محمد معصوم اپنے مکتوبات حسن علی خان کے لیے یوں دعا تحریر فرماتے تھے۔ **مولانا حسن علی خان احسن اللہ سبحانه حاله وحصل آمله** (اللہ سبحانہ مولانا حسن علی خان کے حال کو اچھا رکھے اور اس کی امیدوں کو پورا رکھے۔
پیر و مرشد خواجہ محمد معصوم کی دعا سے آپ کا سلوک باطنی تکمیل کو پہنچا اور آپ کی
امیدوں کو کمال نصیب ہوا۔
خواجہ محمد معصوم نے اول آپ کو خلافت بطریق سفارت عطا فرمائی اور بعد ازاں اجازت و خلافت بالاصالت سے سرفراز ہوئے۔
خواجہ محمد معصوم کے صاحبزادے شیخ محمد عبید اللہ (متوفی 1079ھ/ 1668ء) آپ کے صاحب استعداد خلیفہ ہونے کے بارے میں یوں تحریر فرماتے ہیں۔
* ملاحسن کی اس مرتبہ میں (ہیں) کہ (خواجہ محمد معصوم) خدمت عالیہ سے رخصت ہوئے تو رخصت کے بعد (خواجہ محمد معصوم) فرمایا کہ اس دفعہ یہ (صاحب) اپنا کام مکمل کر کے گئے۔ (خواجہ محمد معصوم) فرماتے تھے کہ میں نے لفظ علم کو ان کی پیشانی میں لکھا ہوا دیکھا ہے۔ یعنی ان کا مبداء یقین علم ہے۔ (خزینت المعارف)

## مرشد سے روابط
ملا حسن علی خان کے اپنے پیر و مرشد خواجہ محمد معصوم کے ساتھ بہت اچھے روابط تھے۔ آپ اپنے مرشد کو بڑے عجیب سوالات لکھ کر بھیجتے تھے پھر بھی مرشد کامل خواجہ محمد معصوم اسی قسم کے جوابات لکھ کر تحریر فرماتے تھے۔ خواجہ محمد معصوم نے پندرہ مکتوبات مولانا حسن علی خان کو لکھ کر بھیجے تھے۔ یہ مکتوبات دفتر اول میں بارہ، فتر دوم میں دو اور دفتر سوم میں ایک موجود ہے۔

## خلفائے معصومی کے ساتھ روابط
مولانا حسن علی خان کے خواجہ محمد معصوم کے خلفائے عظام کے ساتھ انتہائی گہرے روابط تھے۔ اس وجہ سے آپ کے پیرو مرشد خواجہ محمد معصوم نے بعض مکتوبات شیخ محمد علیم جلال آبادی (متوفی 1092ھ / 1681ء)، ملا نعت اللہ پشاوری، شیخ محمد امین بدخشی اور آپ کو مشرکہ طور پر تحریر فرمائے۔

## وصال
مولانا حسن علی خان کا وصال قضائے الہی سے پشاور میں ہوا۔ آپ کی تدفین پشاور میں کی گئی اور یہی آپ کا مزار مرجع خلائق ہے۔ 

## حوالہ جات
میر رفعت بیگ

**میر رفعت بیگ** مجدد الف ثانی کے سجادہ نشین خواجہ محمد معصوم سرہندی کے خلیفہ خاص تھے۔

## ارادت
میر رفعت بیگ مغل بادشاہ شاہجہان (متوفی 1076ھ بمطابق 1666ء) کے طلائی گز بردار تھے۔
خواجہ محمد معصوم (متوفی 1079ھ بمطابق 1668ء) کے خاص و مخلص ارادت مند تھے۔ خواجہ محمد معصوم کی دعاؤں کے صدقے الله تعالی نے آپ کو تعلقات کی پستی سے نکالا اور حقائق کی بلندی سے ہمکنار فرمایا۔ نیز ظاہری تنگی سے خلاصی عطا فرمائی اور باطن کی وسعت سے سرفراز فرمایا۔

## تربیت باطنی
میر رفعت بیگ خواجہ محمد معصوم کے حلقہ ارادت میں شامل ہوئے تو بعد ازاں خواجہ محمد معصوم نے درج ذیل نصیحت آمیز مکتوب آپ کوتحریرفرمایا: الحمد لله وسلام على عباده الذين اصطفی

(میں مصلحت اس میں دیکھتا ہوں کہ دوست سب کام چھوڑ دیں اور ایک دوست کی زلف کے خیال میں گم ہو جائیں)
اے شفقت کے آثار والے! عمر عزیز گذری جارہی ہے اور مقررہ سماعت قریب آرہی ہے۔ اس طرح زندگی بسرکریں کہ وقت عزیز باطن کی اصلاح میں گذرے اور دل کی تعمیر میں صرف ہو جو مولی تعالی کی نظر (عنایت) کا مقام ہے۔ قبر و قیامت کے لیے تیاری کی کوشش کریں۔ اندھیری رات کو اذکار کی پابندی کے ساتھ منور کریں۔ صبح کے رونے اور استغفار کو غنیمت سمجھیں۔ دن رات میں ایک دو وقت تنہائی کے لیے مقرر کرنے چاہیں تا کہ کوئی دوسرا شخص اس وقت میں دخل انداز نہ ہو اورکلمہ **لا الہ الا اللہ** سے اپنے مقاصد کے لیے ارادوں کی نفی کریں، تا کہ دل کی وسعت میں حق سبحانہ و تعالی کے سوا کوئی مراد و مقصود نہ ہے۔

## عنایات مرشد
خواجہ محمد معصوم نے اپنے ایک اور مکتوب میں آپ کو حقیقت فنا کی بشارت سے نوازتے ہوئے اس طرح تحریر فرمایا
* آپ نے احوال باطن کے بارے میں ظل سے کلی طور پر روگردانی اور اس کے زوال و نیستی کی طرف رخ کرنے اورظل سے اصل کی طرف مائل ہونے کی بابت لکھا تھا۔ نیز لکھا تھا کہ اکثر اوقات اس عجیب کیفیت کے سرور کے باعث روح چاہتی ہے کہ قالب سے پرواز کر جائے۔ اس وقت میں بے خودی و نیستی کی ایک عجیب حالت حاصل ہوتی ہے کہ شرح بیان سے باہر ہے۔ اس کے مطالعہ نے محظوظ و لطف اندوز کیا۔ (یہ) احوال درست و معقول ہیں اور حقیقت فنا کے حاصل ہونے کی بشارت دینے والے ہیں۔ اس نعمت سے جو درجہ بھی میسر ہو جائے مبارک ہے۔ اس نسبت کی نگا ہداشت میں سعی فرمائیں اور اس کی کیفیت کے زیادہ ہونے میں دل و جان سے کوشش کریں۔

## وصال
میر رفعت بیگ کا وصال قضائے الہی سے ہوا۔
صاحب مقامات معصومی لکھتے ہے کہ میر رفعت بیگ کا دفن مجھے معلوم نہیں لیکن زیادہ گمان ہے کہ دہلی میں ہوگا۔

## حوالہ جات
شیخ بایزید سہارنپوری

**شیخ بایزید سہارنپوری** مجدد الف ثانی کے سجادہ نشین خواجہ محمد معصوم سرہندی کے خلیفہ خاص تھے۔

## تعارف
شیخ بایزید کی ولادت سہارنپور (ہندوستان) میں ہوئی۔ آپ کے والد بزرگوار کا نام شیخ بدیع الدین (متوفی 1042ھ/1632ء) تھا۔ وہ شیخ احمد سرہندی المعروف مجدد الف ثانی (متوفی 1034ھ/1624ء) کے خلیفہ خاص تھے۔

## تعلیم
شیخ بایزید سہارنپوری نے اپنے والد بزرگوار کے زیر سایہ پرورش پائی اور انھیں سے متداولہ
علوم حاصل کیے اورعلم و فضل میں بلند درجے پر فائز ہوئے۔

## بیعت و خلافت
تحصیل علم کے بعد شیخ بایزید سرہند شریف آئے اور حضرت خواجہ محمد معصوم (متوفی 1079ھ/1668ء) کے دست حق پرست پر بیعت کا شرف حاصل کیا۔ آپ کی عمر کا بڑا حصہ فیض رساں صحبت معصوم میں گزارا اور اپنی استعداد کے مطابق برکات حاصل کیں۔ سرہند شریف میں خواجہ معصوم کی خدمت میں رہ کر سلسلہ عالیہ نقشبندی مجددیہ کے اذکار و اشغال کی پابندی میں مشغول رہے۔ بے شمار روحانی فوائد نصیب ہوئے۔ جب علم و معرفت سے حظ وافر حاصل کر چکے تو پیر و مرشد نے آپ کو سلسلہ عالیہ نقشبندیہ میں اجازت بیعت و خلافت عطا فرمائی۔

## ترویج سلسلہ
عطائے خلافت کے بعد شیخ بایزید سہارنپور میں آ کر مسند ارشاد پر جلوہ افروز ہوئے اور سلسلہ عالیہ نقشبندیہ کی ترویج و اشاعت میں مشغول ہو گئے۔ بہت سے مشاہیر نے آپ سے منازل سلوک
طے کیں اور ایک جہان نے آپ سے فیض پایا۔ آپ درس و افادہ میں مصروف رہتے تھے اور
قناعت پسندی و توکل علی اللہ آپ کا شیوہ تھا۔ لوگوں کی کثیر تعداد نے آپ سے ہدایت پائی۔
آپ کے تصرفات علاقہ بھر میں مشہور تھے اور لوگ نہایت معتقد تھے۔

## خواجگان کے مکتوبات
جواجگان سرہند سے شیخ بایزید کے بہت اچھے تعلقات تھے۔ آپ کو پیر و مرشد خواجہ محمد معصوم نے مکتوبات لکھے۔ ان کے علاوہ خواجہ محمد عبید اللہ اور خواجہ محمد سیف الدین نے بھی آپ کو مکتوبات لکھے۔

### محمد معصوم کے مکتوبات
خواجہ محمد معصوم نے اپنے کئی مکتوبات میں
آپ کی اعلی استعداد کی ستائش فرمائی ہے اور بشارات عالیہ سے نوازا ہے۔ ایک بشارت ہوں
دی ہے
* یہ نشاۃ محبوبیت سے ہے۔
مکتوبات معصومیہ میں آپ کے نام سات مکتوب لکھے ہوئے ہیں۔

### خواجہ عبید اللہ کے مکتوبات
خواجہ محمد عبید اللہ (متوفی 1083ھ/1672ء) نے آپ کے نام چھ مکتوبات لکھے جن میں بہت سی بشارتیں عنایت کی گئیں۔ یہ مکتوبات خزینتہ المعارف میں درج ہیں۔

### خواجہ سیف الدین کے مکتوبات
خواجہ محمد سیف الدین نے آپ کو چھ مکتوبات لکھے جو مکتوبات سیفیہ میں درج ہیں۔

## وصال
شیخ بایزید کا وصال کا وصال بروز سوموار 1100ھ بمطابق 1689ء میں سہارنپور میں ہوا۔ آپ کی تدفین سہارنپور میں کی گئی۔ آپ کا مزار سہارنپور میں مرجع خلائق ہے۔

## تصنيف
شیخ بایزید سہارنپوری علم و فضل اور معرفت کے باوجود شاعر بھی تھے۔ آپ نے حضرت
خواجہ محمد معصوم کا شجرہ سلسلہ عالیہ نقشبندی اور قادریہ لطیف اشعار میں تصنیف کیا ہے۔

## اولاد
شیخ بایزید سہارنپوری کا ایک صاحبزادہ تھا۔
# شیخ حسام الدین 

## حوالہ جات